|  |
| --- |
| **ГОДИШЊИ ПЛАН РАДА УРБАНИСТИЧКО ГРАЂЕВИНСКЕ ИНСПЕКЦИЈЕ ЗА 2019.год.** |

**ПОСЛОВИ ИНСПЕКЦИЈСКОГ НАДЗОРА**

|  |
| --- |
| **ЗАКОН О ПЛАНИРАЊУ И ИЗГРАДЊИ** |
| **Сходно одредбама Закона о планирању и изградњи урбанистички инспектор, у вршењу инспекцијског надзора, има право и дужност да проверава да ли:**  1) привредно друштво, односно друго правно лице или предузетник које израђује просторне и урбанистичке планове или обавља друге послове одређене овим законом испуњава прописане услове;  2) је плански документ израђен и донет у складу са законом и прописом донетим на основу закона;  3) су локацијски услови и урбанистички пројекат издати у складу планским документом;  4) се промене стања у простору врше у складу с овим законом и прописима донетим на основу закона;  5) је привредно друштво, односно друго правно лице, односно јавно предузеће или друга организација које утврђује услове за изградњу објеката и уређење простора, као и техничке податке за прикључак на инфраструктуру, доставило потребне податке и услове за израду планског документа, односно локацијске услове и објавило сепарат о техничким условима за изградњу објеката, у прописаним роковима.  Привредно друштво, односно друго правно лице које израђује просторне и урбанистичке планове или обавља друге послове одређене овим законом, привредно друштво, односно друго правно или физичко лице које врши промене у простору, као и надлежна општинска, односно градска, односно управа града Београда, дужни су да урбанистичком инспектору омогуће потпун и несметан увид у расположиву документацију.  **У вршењу инспекцијског надзора урбанистички инспектор је овлашћен да предузима следеће мере:**  1) да забрани решењем даљу израду планског документа, ако утврди да привредно друштво, односно друго правно лице које израђује плански документ не испуњава услове прописане законом;  2) да поднесе приговор надлежном органу на издате локацијске услове, односно урбанистички пројекат, у року који не може бити дужи од 30 дана од дана издавања локацијских услова, односно потврђивања урбанистичког пројекта, ако утврди да ти акти нису у складу са законом, односно планским документом и о томе обавести инвеститора;  Тачке 3, 4, 5, су брисане  6) да обавести орган надлежан за доношење планског документа или дела планског документа и да предложи министру надлежном за послове просторног планирања и урбанизма покретање поступка за оцену законитости планског документа или дела планског документа, ако утврди да плански документ или одређени део планског документа није донет у складу са законом или да поступак по којем је донет није спроведен на начин прописан законом;  7) да без одлагања обавести министра надлежног за послове просторног планирања и урбанизма, ако утврди да орган надлежан за доношење планског документа није у прописаном року донео плански документ;  8) да предузме мере против привредног друштва или другог правног лица, ако у прописаном року не објаве сепарат, односно не доставе потребне податке неопходне за прикључак на техничку и другу инфраструктуру;  9) да предузима и друге мере, у складу са законом.  У случају из става 1. тачка 1. овог члана, привредно друштво, односно друго правно лице или предузетник може да настави са израдом планског документа кад отклони утврђене неправилности и о томе писмено обавести инспектора који је донео решење о забрани израде тог планског документа, а инспектор утврди да су неправилности отклоњене.  Кад урбанистички инспектор утврди да је плански документ или део планског документа донет супротно одредбама овог закона, предложиће министру надлежном за послове просторног планирања и урбанизма да донесе решење о забрани примене планског документа до његовог усклађивања са законом и о томе обавестити орган надлежан за његово доношење.  Министар надлежан за послове просторног планирања и урбанизма донеће решење из става 3. овог члана у року од 15 дана од дана подношења предлога урбанистичког инспектора. |

Између осталог, ова инспекција врши, сходно одредбама Зкон о планирању и изградњу контолу вршења поверених послова како је то одређено горе наведеним законом, став 6 члан 145:

Грађевински инспектор је дужан да пружа стручну помоћ у вршењу поверених послова у области инспекцијског надзора и да даје стручна објашњења, да предузима превентивне мере, укључујући да обавештава субјекта инспекцијског надзора у вези са обавезама из прописа, указује субјекту инспекцијског надзора на могуће забрањене, односно штетне последице његовог понашања, опомене субјекта инспекцијског надзора на потребу отклањања узрока незаконитости које могу настати у будућности, као и да непосредно учествује у вршењу инспекцијског надзора кад је то неопходно.

**ЉУДСКИ И МАТЕРИЈАЛНИ РЕСУРСИ**

**Одељење републичке урбанистичко - грађевинске инспекције за инспекцијске послове урбанизма и контролу поверених послова**

|  |  |
| --- | --- |
| Начелник Одељења | 1 |
| Руководилац Групе | 2 |
| Републички урбанистичко - грађевински инспектор -самостални саветник и саветник | 4 |
| стручно-оперативни финансијске послове сарадник | 1 |
| Службени атомобил | 2 |
| остало | - |

Одобрена количина горива по аутомобилу (50.000 – 100.000 динара месечно у зависности од потрошње возила) тренутно незадовољава потребе у односу на број инспектора. Такође се напомиње да и број службених возила не задовољаве основне потребе неопходне за ефикасан рад ове инспекције. Службена возила се користе од 2005.године.

**НУМЕРИЧКИ ПРЕГЛЕД СУБЈЕКАТА ПРЕДВИЂЕНИХ ЗА РЕДОВАН ИНСПЕКЦИЈСКИ НАДЗОР**

|  |  |
| --- | --- |
| **Контрола правних лица, предузетника, јавних предузећа и управа, градских и општинских у оквиру редовних и ванредних контрола** |  |
| **Редовне контроле у општинским и градским управама** | **40** |
| **Редовне контроле у предузећима\*** | **10** |

**\*Надзор ове врсте обавиће се према указаној потреби, а планирано је да сваки инспектор сачини два оваква увида у току године.**

**НУМЕРИЧКИ ПРЕГЛЕД СУБЈЕКАТА ЗА ВАНРЕДАН**

**ИНСПЕКЦИЈСКИ НАДЗОР**

|  |  |
| --- | --- |
| **Контрола по представкама грађана и правних лица** |  |
| **Ванредни инспекцијски надзор\*** | **1200** |

**\***

**Број ванредних прегледа по представкама странака (око 1200) је апроксимативан и одређен у односу на број представки претходних година.**

**НУМЕРИЧКИ ПРЕГЛЕД СУБЈЕКАТА – САВЕТОДАВНЕ ПОСЛОВЕ**

|  |  |
| --- | --- |
| **Саветодавне посете\*** | **30** |

**\* Ова врста активности осим пружања увида у рад општинских (градских) служби је неопходно спроводити јер има превентивни карактер. Саветодавне посете користе, како урбанистичкој инспекцији тако и општинским (градским), јер омогућавају увид у све проблеме са којима се суочавају службе у свом раду, односно спровођењу закона. Саветодавне посете могу бити организована и у оквиру редовних инспекцијских прегледа (грађевински и урбанистички део).**

**НУМЕРИЧКИ ПРЕГЛЕД ПОВЕРЕНИХ ПОСЛОВИ**

|  |  |
| --- | --- |
| **Контрола по представкама грађана и правних лица** |  |
| **Контрола поверених послова\*** | **1000** |

**Број ове врсте активности, контроле одређује се првенствено бројем представки грађана и узима се апроксимативно.**

Процењене активности са високим степеном ризика врше се применом одредби Закона о инспекцијском надзору, кроз редовне и ванредне инспекцијске надзоре градских и општинских управа, утврђивањем степена ризика у контролним листама за сваку контролу посебно, у складу са Законом о планирању и изградњи који дефинише ингеренције ове инспекције:

**Сходно одредбама Закона о инспекцијском надзору слањем обавештења градским и општинским управама, три дана раније, најављују се инспекцијски надзори.**

**ПЛАН РАДА СА ОСТАЛИМ ИНСПЕКЦИЈАМА**

|  |  |  |  |  |  |
| --- | --- | --- | --- | --- | --- |
| **рб** | **Назив органа са ким се обавља заједнички инспекцијски надзор** | **Активност** | **Период** | **Место** | **Бр.** |
| **1.** | **Градска урбанистичка инспекција** | **Контрола редовна према надлежностима инспекције (до 800 м2)** | **јануар - децембар** | **Београд** | **6** |
| **2.** | **Остале инспекције** | **Контрола према потреби** | **јануар - децембар** |  |  |

**СТРУЧНЕ КОНСУЛТАЦИЈЕ У ВЕЗИ ПРЕДМЕТА У ДРУГОСТЕПЕНОМ ПОСТУПКУ**

Ова врста активности подразумева давање допунских објашњења по појединачним предметима у другостепеном поступку, а из делокруга рада урбанистичке инспекције.

Број предмета није планиран, већ ће се консултације обављати према указаној потреби правника који обрађују ове предмете.

**ПРИЈЕМ ПРЕДСТАВНИКА ОПШТИНСКИХ УПРАВА, ПРЕДУЗЕЋА И ОСТАЛИХ СТРАНАКА**

Ова врста активности подразумева давање усмених инструкција и објашњења странкама, односно непосредне контакте и консултације са представницима општинских и градских управа и предузећа која израђују просторне и урбанистичке планове. Пријем странака и представника, с обзиром на специфичност посла урбанистичко грађевинске инспекције, обавља се свакодневно. Број није планиран већ се ова активност обавља према потреби.

**ОСТАЛИ ПОСЛОВИ**

Осим редовних послова контроле примене Закона о планирању и изградњи, планира се учествовање урбанистичко грађевинских инспектора:

У раду стручних тимова, затим у изради извештаја, информација, стручних упутстава и обавештења општинским управама и предузећима која израђују урбанистичке планове, као и у другим пословима које ће се, према указаним потребама, дефинисати од стране овог Министарства.

У току године планира се одржавање два радна састанка свих урбанистичко грађевинских инспектора, типа ''радионице'' у местима где се по оцени инспектора, осети потреба за веће деловање инспектора, као и за едукацију надлежних општинских (градских) управа.

**НАЧЕЛНИК**

|  |  |
| --- | --- |
|  | **УРБАНИСТИЧКО ГРАЂЕВИНСКЕ**  **ИНСПЕКЦИЈЕ**  Зоран Ђелов, дипл.инж.арх. |